En Aragón no yera una especie guaire abundant (anque ye autoctona) dica que con os prochectos de repoblación forestal d'a primera metat d'o sieglo XX s'en emprencipioron a plantar grans extensions. Como ye un árbol que s'adapta bien a lo clima aragonés, y enantes se trobaba restrinchito per a presencia de carrascals y caixigars en a més gran parte d'o territorio, se ye distribuito per gran parte d'a cheografía aragonesa en sustitución d'ixas formacions de planifolios que ya en heban desapareixito. En qualques zonas d'a Comunidat Autonoma, como en Sobrarbe, o Sarrablo u en as sierras de Teruel, a pinastra fa parte d'extensas formacions chóvens (50-70 anyos d'antigas) que son produeito d'as repoblacions masivas en o sieglo pasato.